Zmluva č. C-NBS1-000-101-636

o poskytovaní servisných služieb pri zabezpečení prevádzky IS IBFO

*uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a § 65 a nasl. zákona č. 185/2015 Z. z. Autorského zákona v znení neskorších predpisov*

(ďalej len „Servisná zmluva“)

medzi:

# Zmluvné strany

**Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30 844 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *–* platí pre domáceho poskytovateľa

SK60 0720 0000 0000 0000 2129 *–* platí pre zahraničného poskytovateľa

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ alebo „NBS“ v príslušnom gramatickom tvare)

a

**Poskytovateľ:**

Obchodné meno: <**vyplní uchádzač**>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „poskytovateľ“ v príslušnom gramatickom tvare)

(objednávateľ a poskytovateľ ďalej spoločne označení ako „zmluvné strany“)

### **Preambula**

# Objednávateľ ako verejný obstarávateľ vyhlásil oznámením č. <vyplní verejný obstarávateľ>, zverejneným vo Vestníku verejného obstarávania č. <vyplní verejný obstarávateľ> dňa <vyplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „Servisné služby pri zabezpečení prevádzky IS IBFO“.

# Na základe vyhodnotenia ponúk bola ponuka na 2. časť predmetu zákazky poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Servisnú zmluvu.

# Pre účely tejto Servisnej zmluvy sa informačným systémom IBFO rozumie aplikačný programový systém pre investičné bankovníctvo a finančné obchodovanie na platforme aplikačného programového softvéru Wallstreet Suite (ďalej len ako “informačný systém” alebo “IBFO”.

# Objednávateľ na plnenie svojich zákonných úloh a riadny výkon verejnej moci touto Servisnou zmluvou zabezpečuje služby technickej podpory prevádzky, údržby a rozvoja informačného systému za účelom jeho riadnej prevádzkyschopnosti a úpravy funkcionalít a tiež zabezpečenia interoperability so všetkými inými informačnými systémami, v prípade, ak je s nimi informačný systém integrovaný.

# Článok I

# Predmet zmluvy

* 1. Poskytovateľ sa touto Servisnou zmluvou zaväzuje zabezpečiť prevádzkyschopnosť informačného systému. Predmet zmluvy pozostáva z dvoch vzájomne súvisiacich činností:
  + údržba a podpora informačného systému, ktorá zahŕňa zabezpečenie jeho garantovanej spoľahlivosti a požadovanej úrovne dostupnosti a rýchle odstránenie prípadných problémov bez negatívneho dopadu na prevádzkyschopnosť informačného systému,
  + ďalšia úprava, ktorá zahŕňa modernizáciu alebo rozširovanie funkčnosti podľa požiadaviek objednávateľa.

Poskytovateľ sa zaväzuje riadne a včas odovzdať predmet Servisnej zmluvy objednávateľovi a objednávateľ sa zaväzuje predmet Servisnej zmluvy alebo jeho časť prevziať a zaplatiť poskytovateľovi cenu podľa článku IV Servisnej zmluvy.

* 1. Predmetom tejto Servisnej zmluvy je záväzok poskytovateľa poskytovať nasledovné služby:
     1. Podpora;
     2. Údržba;
     3. Konzultácie (vzdialene, resp. na mieste plnenia servisných služieb objednávateľa);
     4. Školenia;
     5. Implementácia;
     6. Doplnkové služby (Exit služba a Konzultácie pre nového dodávateľa);

(spolu ďalej len „Servisné služby” pre informačný systém, a v rozsahu a podľa špecifikácie uvedenej v Prílohe č. 2 - Špecifikácia Servisných služieb a ich štandardy (ďalej len „Príloha č. 2“) tejto Servisnej zmluvy a príslušnými objednávkami vystavenými v súlade s touto Servisnou zmluvou a jej všetkými prílohami.

* 1. Poskytovateľ týmto vyhlasuje, že je podľa obchodného konceptu výrobcu (majiteľa licencie softwéru Wallstreet Suite) oprávnený a počas trvania Servisnej zmluvy bude oprávnený dodať predmet plnenia a to služby podpory výrobcu pre serverové licencie a používateľské licencie softvéru Wallstreet Suite; porušenie tohto záväzku podľa tohto bodu zmluvy sa považuje za podstatné porušenie zmluvy.

# Článok II

# Podmienky a čas poskytovania Servisných služieb

* 1. Termíny plnenia:

a) služby Podpora a Údržba podľa článku I bod 1.2.1. a 1.2.2. (ďalej aj ako len „Paušálne služby“) sa poskytovateľom poskytujú mesačne,

b) služby Konzultácie, Školenia, Implementácia a Doplnkové služby podľa článku I bod 1.2.3 až 1.2.6. (ďalej aj ako len „Objednávkové služby“) sa poskytovateľom poskytujú na základe písomnej objednávky objednávateľa vystavené v súlade s touto Servisnou zmluvou.

* 1. Začiatok poskytovania Servisných služieb je odo dňa nadobudnutia účinnosti tejto Servisnej zmluvy.
  2. Poskytovateľ a objednávateľ sa dohodli, že pre účely poskytovania služby Podpora a služby Údržba bude využívaný informačný systém na evidenciu a správu prevádzkových incidentov poskytnutý objednávateľom (ďalej aj „IS Service Desk“), pokiaľ sa zmluvné strany nedohodnú inak.
  3. Čas poskytovania Servisných služieb, termíny Servisných služieb a podmienky ich poskytovania sú stanovené v Prílohe č. 2 tejto Servisnej zmluvy.
  4. V prípade oneskorenia poskytnutia Paušálnych služieb, ktoré nebude spôsobené poskytovateľovým zavinením, sa lehota na plnenie primerane predĺži dohodou zmluvných strán, najmenej však o dobu omeškania nezavineného poskytovateľom.
  5. Na písomnú objednávku Objednávkových služieb sa uplatní postup zadania objednávky a spôsob jej potvrdenia podľa Prílohy č. 2 tejto Servisnej zmluvy.
  6. Na písomnú objednávku Objednávkových služieb je objednávateľ oprávnený používať jednotný objednávkový formulár, ktorý tvorí Prílohu č. 3 tejto Servisnej zmluvy.
  7. Poskytovateľ sa zaväzuje z pohľadu dodržiavania podmienok poskytovaných Paušálnych služieb písomne vyhodnotiť poskytnuté Paušálne služby objednávateľovi spolu s ich zoznamom, a to za každý kvartál trvania tejto Servisnej zmluvy. Toto vyhodnotenie a tento zoznam dodá objednávateľovi prostredníctvom Kvartálneho výkazu do 10. dňa nasledujúceho kalendárneho mesiaca za kvartál, v ktorom boli Paušálne služby poskytnuté, pokiaľ sa zmluvné strany písomne nedohodnú inak.
  8. Objednávateľ sa v prípade opodstatnenej potreby môže s poskytovateľom písomne dohodnúť aj na inej dobe odozvy na riešenie prevádzkových incidentov ako je uvedené v Prílohe č. 2 – „Špecifikácia servisných služieb“.
  9. Poskytovateľ poskytuje objednávateľom požadované Servisné služby formou dostupnosti poverených zamestnancov, aplikačného programového systému na zaznamenávanie prevádzkových incidentov, telefónu a elektronickou poštou v súlade s Prílohou č. 2 – „Špecifikácia servisných služieb“.

# Článok III

# Miesto plnenia Servisnej zmluvy

* 1. Miestom plnenia poskytovaných Servisných služieb podľa ustanovení tejto Servisnej zmluvy je sídlo objednávateľa nachádzajúce sa na adrese Národná banka Slovenska, Imricha Karvaša 1, 813 25 Bratislava, Slovenská republika.
  2. Testovacie a produkčné prostredie IBFO je umiestnené v sídle objednávateľa a vývojové prostredia dodaného systému sú umiestnené v sídle poskytovateľa a/alebo objednávateľa.
  3. Pre výkon tejto Servisnej zmluvy zriadi objednávateľ pre poskytovateľa v sídle objednávateľa prístup do prostredia pre poskytovanie služby Podpory a Údržby (ďalej len „prostredie podpory a údržby“). Prostredie podpory a údržby zahŕňa aktualizovanú databázu, obsah adresárov s programovými a dátovými súbormi IBFO z produkčných serverov.
  4. Aktuálne a úplné znenie inštalačných a používateľských príručiek a technickej dokumentácie dodaného systému bude uložené v mieste poskytovateľa. Poskytovateľ poskytne kópiu aktuálnej dokumentácie objednávateľovi jedenkrát mesačne resp. v prípade významných zmien a úprav dokumentácie ihneď po ich zapracovaní.
  5. Ak to technické podmienky umožňujú, tak prednostne platí, že poskytovateľ poskytuje Paušálne služby a služby Implementácia prostredníctvom vzdialeného prístupu zabezpečeného sieťového VPN spojenia. Poskytovateľ sa zaväzuje rešpektovať všetky bezpečnostné, organizačné a technické opatrenia a ďalšie relevantné predpisy objednávateľa spojené s prácou v priestoroch objednávateľa i so vzdialeným prístupom k informačným technológiám a sieti objednávateľa v zmysle článku V Prílohy č. 1: Všeobecné podmienky k Servisnej zmluve ako aj v zmysle platných predpisov a štandardov objednávateľa, ktoré poskytovateľovi zabezpečí (dodanie dokumentov v tlačenej forme, dodanie dokumentov v digitálnej forme, poskytnutie prístupu na intranet, resp. do DMS) oprávnená osoba objednávateľa počas celej doby trvania podpory prevádzky informačného systému.

# Článok IV

# Ceny za poskytované Servisné služby a ich platobné podmienky

* 1. Ceny za poskytovanie Servisných služieb pre zabezpečenie prevádzky informačného systému podľa článku I bod 1.2. (1.2.1. až 1.2.6.) tejto Servisnej zmluvy, ktoré objednávateľ a poskytovateľ dohodli v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov sú uvedené v Prílohe č. 4 – Špecifikácia ceny tejto Servisnej zmluvy (ďalej len „Príloha č. 4“). Ceny za poskytovanie Servisných služieb zahŕňajú všetky náklady poskytovateľa spojené s poskytovaním Servisných služieb vrátane dopravy. Objednávateľ sa zaväzuje zaplatiť poskytovateľovi za Servisné služby poskytnuté na základe tejto Servisnej zmluvy ceny podľa Prílohy č. 4 tejto Servisnej zmluvy.
  2. Poskytovateľ je oprávnený fakturovať cenu za Paušálne služby tejto Servisnej zmluvy mesačne za každý kalendárny mesiac v posledný deň mesiaca, za ktorý boli Paušálne služby poskytnuté. Prvá faktúra za poskytované Paušálne služby za obdobie od dátumu začatia poskytovania Paušálnych služieb do konca príslušného kalendárneho mesiaca bude obsahovať pomernú časť ceny za Paušálne služby pripadajúce na počet kalendárnych dní za obdobie poskytovania Paušálnych služieb do konca príslušného kalendárneho mesiaca.
  3. Poskytovateľ je oprávnený fakturovať cenu za Objednávkové služby tejto Servisnej zmluvy po poskytnutí príslušných Objednávkových služieb a potvrdení poskytnutia Objednávkových služieb akceptačným protokolom. Poskytovateľ sa zaväzuje vystaviť príslušné faktúry za Objednávkové služby do 14 dní od ich riadneho poskytnutia a akceptácie v súlade s Prílohou č. 2 tejto Servisnej zmluvy.
  4. Poskytovateľ začne s realizáciou Objednávkových služieb až po doručení písomnej záväznej objednávky zo strany objednávateľa obsahujúcej minimálne údaje v zmysle vzoru objednávky v Prílohe č. 3 tejto Servisnej zmluvy pokiaľ sa zmluvné strany nedohodnú inak.
  5. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa [**faktury.ofr@nbs.sk**](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
  6. Ceny sú uvedené bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni> Faktúry za predmet Servisnej zmluvy budú obsahovať aj vyčíslenie DPH podľa všeobecne záväzných právnych predpisov platných ku dňu splnenia predmetu Servisnej zmluvy.
  7. V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
  8. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením Servisnej zmluvy a dôvodom na okamžité odstúpenie objednávateľa od tejto Servisnej zmluvy. <text tohto bodu platí len pre domáceho uchádzača, zahraničný uchádzač text tohto bodu odstráni>
  9. <text tohto bodu platí pre zahraničného uchádzača, domáci uchádzač text odstráni> Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania Servisnej zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania Servisnej zmluvy bude o tejto skutočnosti objednávateľa bezodkladne písomne informovať.
  10. Faktúra je splatná do 30 dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
  11. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto Servisnou zmluvou alebo s plnením záväzkov podľa tejto Servisnej zmluvy bez predchádzajúceho písomného súhlasu objednávateľa. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto Servisnou zmluvou bez predchádzajúceho písomného súhlasu objednávateľa.
  12. Zmluvné strany sa dohodli na inflačnej doložke, na základe ktorej s účinnosťou od 01.01.2026 (vrátane) bude v každom kalendárnom roku plnenia tejto Servisnej zmluvy prípustné z dôvodu inflácie vždy k 1. januáru príslušného kalendárneho roka upraviť cenu za Podporu podľa článku I bod 1.2.1. tejto Servisnej zmluvy a Údržbu článku I bodu 1.2.2. podľa tejto Servisnej zmluvy. Cena za Podporu a Údržbu podľa tejto Servisnej zmluvy sa môže upraviť o mieru medziročnej inflácie meranej v Eurozóne harmonizovaným indexom spotrebiteľských cien (HICP) (http://ec.europa.eu/eurostat) za 12 mesiacov predchádzajúceho kalendárneho roka, ktorú zverejňuje Štatistický úrad Európskych spoločenstiev. Úprava ceny sa podľa tohto bodu Servisnej zmluvy sa vykoná len po vzájomnej dohode zmluvných strán formou písomného dodatku k tejto Servisnej zmluve, uzatvoreného zmluvnými stranami v súlade s § 18 ods. 1 písm. a) zákona o verejnom obstarávaní.

# Článok V

# Povinnosti poskytovateľa

* 1. Poskytovateľ je povinný poskytovať objednávateľovi Servisné služby v zmysle a v súlade s postupmi a termínmi uvedenými v Prílohe č. 2 – „Špecifikácia servisných služieb“ tejto Servisnej zmluvy a v súlade s touto Servisnou zmluvou.
  2. Poskytovateľ je povinný najneskôr do 7 pracovných dní od nadobudnutia účinnosti servisnej zmluvy písomne informovať objednávateľa o platných telefónnych číslach, faxových číslach, internetových adresách a adresách elektronickej pošty, na ktorých môže objednávateľ požadovať poskytnutie servisu v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného štatutárnym orgánom poskytovateľa najneskôr 7 pracovných dní pred vykonaním zmien.
  3. Poskytovateľ je povinný najneskôr do 7 pracovných dní od nadobudnutia účinnosti servisnej zmluvy písomne informovať objednávateľa o personálnom obsadení poverených osôb poskytovateľa, ktoré budú poskytovať Servisné služby. Zmeny uvedených informácií musia byť zaslané druhej strane formou doporučeného listu podpísaného štatutárnym orgánom poskytovateľa najneskôr 7 pracovných dní pred vykonaním zmien.
  4. Poskytovateľ je povinný najneskôr do 7 pracovných dní od nadobudnutia účinnosti servisnej zmluvy písomne informovať objednávateľa o personálnom obsadení povereného(ých) zástupcu(ov) poskytovateľa oprávneného(ých) podpisovať písomné ponuky na analýzu požiadavky a na návrh riešenia a písomné návrhy riešenia požiadaviek. Zmeny uvedených informácií musia byť zaslané druhej strane formou doporučeného listu podpísaného štatutárnym orgánom poskytovateľa najneskôr 7 pracovných dní pred vykonaním zmien.
  5. Poskytovateľ je povinný na svoje náklady vymeniť pracovníka poskytovateľa podieľajúceho sa na poskytovaní Servisných služieb na žiadosť objednávateľa v prípade preukázateľnej neschopnosti alebo nedbalosti alebo jeho preukázateľne nevhodného postupu.
  6. Poskytovateľ je povinný riadne a načas plniť záväzky vyplývajúce z tejto Servisnej zmluvy vo vlastnom mene, na vlastný účet, na svoje náklady a na svoje nebezpečenstvo. Pokiaľ poskytovateľ poverí plnením ktoréhokoľvek zo záväzkov podľa tejto Servisnej zmluvy tretiu stranu, má poskytovateľ voči objednávateľovi rovnakú zodpovednosť za poskytovanie Servisných služieb a za prípadné škody, náklady a únik dôverných informácií spôsobený treťou stranou, ako by plnil tieto záväzky sám.
  7. Poskytovateľ je povinný zabezpečiť, aby všetci používatelia IBFO inštalovaného v mieste poskytovateľa boli definovaní a týmto bol pridelený identifikačný názov pre prístup do IBFO. Poskytovateľ nie je oprávnený umožniť prístup k IBFO pod jedným identifikačným názvom viac užívateľom. Poskytovateľ je povinný odovzdať objednávateľovi na vyžiadanie zoznam všetkých definovaných užívateľov poskytovateľa definovaných v IBFO a predloží objednávateľovi prehlásenie každého definovaného užívateľa o dodržovaní podmienok pre IBFO a o dodržovaní mlčanlivosti podľa tejto Servisnej zmluvy.
  8. Poskytovateľ je povinný požiadať objednávateľa o zriadenie/zrušenie prístupu do IBFO v súlade s platnými postupmi objednávateľa.
  9. Poskytovateľ sa zaväzuje, že zabezpečí, aby jeho zamestnanci a ostatní pracovníci poskytovateľa konajúci v mene poskytovateľa pri plnení servisnej zmluvy v objektoch objednávateľa dodržiavali všetky všeobecne záväzné právne predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, s ktorými ich objednávateľ vopred preukázateľne oboznámil a aby sa riadili organizačnými pokynmi oprávnených pracovníkov objednávateľa.
  10. Poskytovateľ sa zaväzuje, že viacerí používatelia poskytovateľa nebudú pristupovať do testovacieho, vývojového alebo prostredia pre podporu a údržbu IBFO pod jedným identifikačným názvom.
  11. Poskytovateľ sa zaväzuje z pohľadu dodržiavania podmienok poskytovaných služieb písomne vyhodnotiť poskytnuté služby objednávateľovi spolu s ich zoznamom, a to za každý kvartál trvania tejto Servisnej zmluvy. Toto vyhodnotenie a tento zoznam dodá objednávateľovi prostredníctvom Kvartálneho výkazu do 10. dňa nasledujúceho kalendárneho mesiaca za kvartál, v ktorom boli služby poskytnuté, pokiaľ sa zmluvné strany písomne nedohodnú inak.
  12. Poskytovateľ sa zaväzuje poskytovať služby podľa tejto zmluvy súlade s licenčnými dojednaniami jednotlivých komponentov informačného systému. V prípade, že sa pri pravidelnej kontrole vykonávanej v rámci služby Podpora a/alebo Údržba zistí nesúlad medzi licenčnými dojednaniami a spôsobom využívania niektorého z komponentov informačného systému, poskytovateľ uvedie túto skutočnosť neodkladne objednávateľovi aj s návrhom riešenia tohto stavu .

# Článok VI

# Povinnosti objednávateľa

* 1. Objednávateľ na základe písomnej žiadosti poskytovateľa je povinný zabezpečiť vstupy do svojich priestorov povereným pracovníkom poskytovateľa. Tento prístup poskytovateľa bude vykonaný vždy len pod priamym dozorom objednávateľa za účelom včasného plnenia záväzkov poskytovateľa dohodnutých v tejto Servisnej zmluve a v súlade s internými predpismi objednávateľa upravujúcimi vstup zamestnancov cudzích organizácií a vykonávanie činnosti v priestoroch objednávateľa a bude platiť len na obdobie trvania tejto Servisnej zmluvy.
  2. Tam, kde je preukázateľne nutná s ohľadom na plnenie Servisných služieb účasť, alebo prístup poskytovateľa k zamestnancom objednávateľa, objednávateľ súhlasí, že títo zamestnanci budú k dispozícii v čase, na ktorom sa poskytovateľ a objednávateľ vopred písomne dohodli v súlade s Prílohou č. 2 – „Špecifikácia servisných služieb“.
  3. Objednávateľ sa zaväzuje aktualizovať prostredie podpory a údržby databázou z produkčného prostredia, nie staršou ako z predchádzajúceho pracovného dňa. V prípade, že sa čas vytvorenia kópie databázy predĺži na viac ako 6 hodín, databáza nebude staršia ako 2 pracovné dni. Objednávateľ a poskytovateľ sa môžu dohodnúť aj na vykonaní ad-hoc aktualizácie, ak si to vyžaduje vzniknutá situácia. Objednávateľ umožní Poskytovateľovi prístup do vývojového a supportného prostredia prostredníctvom služieb vzdialeného pripojenia. Objednávateľ bude dbať na riadnu funkčnosť týchto prostredí a služieb vzdialeného pripojenia.
  4. V prípade, že objednávateľ vykoná akékoľvek nastavenia a/alebo zmeny a/alebo rozšírenia IBFO, zapracuje objednávateľ vykonané nastavenia do aktuálnej verzie inštalačných a používateľských príručiek a technickej dokumentácie dodaného systému najneskôr do termínu nasadenia zmeny do produkčného prostredia a bez zbytočného odkladu zašle informáciu o tejto zmene a/alebo aktuálne a úplné znenie uvedenej dokumentácie IBFO poskytovateľovi, ak sa zmluvné strany nedohodnú inak. Poskytovateľ má právo požiadať objednávateľa o doplnenie zapracovania chýbajúcich informácií súvisiacich s nastavením a/alebo zmenou a/alebo rozšírením IBFO, vykonaných objednávateľom.

# Článok VII

# Zmluvné pokuty k štandardom Servisných služieb

* 1. V prípade, že dôjde pri poskytnutí Servisnej služby **Podpora** uvedenej v Prílohe č. 2 tejto Servisnej zmluvy k nedodržaniu Doby odozvy a/alebo Lehoty služby, tak je objednávateľ oprávnený požadovať od poskytovateľa zmluvnú pokutu vo výške:
* 50,- eur bez DPH za nedodržanie Doby odozvy
* 1% z paušálneho mesačného poplatku bez DPH za službu Podpora za každý začatý deň nedodržania Lehoty služby.
  1. V prípade že dôjde pri poskytnutí Servisnej služby **Údržba** uvedenej v Prílohe č. 2 tejto Servisnej zmluvy k nedodržaniu Doby odozvy a/alebo Lehoty služby na riešenie prevádzkových incidentov klasifikovaných podľa závažnosti:

1. **„zásadný incident“,** tak je objednávateľ oprávnený požadovať od poskytovateľa zmluvnú pokutu vo výške:

* 1.000,- eur bez DPH za nedodržanie Doby odozvy
* 2% z celkového mesačného paušálneho poplatku bez DPH za poskytovanie Servisných služieb za každú začatú hodinu nedodržania Lehoty služby.

1. **„závažný incident“,** tak objednávateľ je oprávnený požadovať od poskytovateľa zmluvnú pokutu vo výške:

* 500,- bez DPH za nedodržanie Doby odozvy
* 0,1% z celkového mesačného paušálneho poplatku bez DPH za poskytovanie Servisných služieb za každú začatú hodinu nedodržania Lehoty služby.

1. **„nepodstatný incident“**, tak je objednávateľ oprávnený požadovať od poskytovateľa zmluvnú pokutu vo výške:

* 100,- bez DPH za nedodržanie Doby odozvy
  1. V prípade, že dôjde pri poskytnutí Servisnej služby Údržba uvedenej v Prílohe č. 2 tejto Servisnej zmluvy k nedodržaniu Lehoty služby na riešenie prevádzkových incidentov klasifikovaných ako:

„Zásadný incident“ viac ako 2-krát v priebehu jedného kalendárneho mesiaca, alebo viac ako 3-krát za 12 po sebe idúcich kalendárnych mesiacov, je objednávateľ oprávnený požadovať od poskytovateľa a poskytovateľ je povinný zaplatiť objednávateľovi zmluvnú pokutu vo výške 15.000,-eur bez DPH do 14 dní od doručenia faktúry poskytovateľovi.

„Závažný incident“ viac ako 3-krát v priebehu jedného kalendárneho mesiaca, alebo viac ako 5-krát za 12 po sebe idúcich kalendárnych mesiacov, je objednávateľ oprávnený požadovať od poskytovateľa a poskytovateľ je povinný zaplatiť objednávateľovi zmluvnú pokutu vo výške 10.000,-eur bez DPH do 14 dní od doručenia faktúry poskytovateľovi.

* 1. V prípade omeškania poskytovateľa s včasným plnením, alebo odmietnutím niektorého zo záväzkov alebo nedodržania Doby odozvy a/alebo Lehoty služby pri poskytnutí Servisných služieb Konzultácie na pracovisku objednávateľa, Školenia, Implementácie alebo Doplnkových služieb uvedených v Prílohe č. 2 tejto Servisnej zmluvy, je objednávateľ oprávnený požadovať od poskytovateľa zmluvnú pokutu vo výške 0,5 % z ceny plnenia príslušného záväzku bez DPH za daný typ Servisnej služby za každý začatý deň omeškania.
  2. V prípade omeškania platby za predmet plnenia má poskytovateľ právo fakturovať objednávateľovi úrok z omeškania vo výške určenej v zmysle § 369 ods. 2 Obchodného zákonníka.
  3. V prípade, že Poskytovateľ pri poskytovaní Servisných služieb vykoná prístup do produkčného prostredia bez príslušného súhlasu objednávateľa (napr. aj cez RFC) je objednávateľ oprávnený požadovať a poskytovateľ v takom prípade povinný zaplatiť objednávateľovi zmluvnú pokutu vo výške 10.000,-eur bez DPH.

# Článok VIII

# Doba trvania Servisnej zmluvy

* 1. Táto Servisná zmluva sa uzatvára na dobu určitú, a to na dobu 5 rokov (60 mesiacov) od nadobudnutia účinnosti tejto Servisnej zmluvy s možnosťou jej predĺženia o 2 roky (24 mesiacov) – Opcia 1.
  2. Objednávateľ si vyhradzuje právo uplatniť Opciu 1 u poskytovateľa na ďalšie poskytovanie Servisných služieb za rovnakú cenu, v rozsahu a za rovnakých podmienok uvedených v tejto Servisnej zmluve dodáva predmet zmluvy v čase uplatnenia opcie. Uplatnenie Opcie 1 predstavuje predĺženie trvania tejto Servisnej zmluvy o ďalšie 2 roky (24 mesiacov). Poskytovateľ sa zaväzuje poskytovať Servisné služby podľa tejto Servisnej zmluvy, na ktoré si objednávateľ uplatnil Opciu 1.
  3. Pre zamedzenie pochybností, objednávateľ je oprávnený (nie povinný) uplatniť si Opciu 1 na ďalšie obdobie poskytovania Servisných služieb, pričom Opcia 1 môže byť objednávateľom uplatnená u poskytovateľa najneskôr do skončenia obdobia trvania tejto Servisnej zmluvy uvedeného v bode 8.1. tohto článku Servisnej zmluvy.
  4. V prípade neuplatnenia Opcie 1 zo strany objednávateľa táto Servisná zmluva zaniká uplynutím času uvedeného v bode 8.1 tohto článku a to po uplynutí 5 rokov (60 mesiacov) od nadobudnutia účinnosti tejto Servisnej zmluvy.
  5. Pokiaľ sa objednávateľ rozhodne využiť právo z Opcie 1, je povinný tak urobiť písomným oznámením o uplatnení Opcie 1 doručeným poskytovateľovi.
  6. Takýmto písomným oznámením poskytovateľovi vznikne povinnosť poskytovať Servisné služby podľa podmienok uvedených v tejto Servisnej zmluve.
  7. Objednávateľ si vyhradzuje právo uplatniť zmluvnú pokutu, ak poskytovateľ nedodrží záväzok poskytovať Servisné služby v súlade s Opciou 1 uplatnenými objednávateľom podľa tejto Servisnej zmluvy vo výške 100 000,- eur bez DPH.

# Článok IX

# Práva duševného vlastníctva

* 1. Výsledky poskytnutia Servisných služieb podľa tejto Servisnej zmluvy, ktorých vytvorenie bolo zabezpečené špecificky na účely plnenia tejto Servisnej zmluvy, môžu mať povahu autorského diela v zmysle zákona č. 185/2015 Z. z. Autorský zákon v znení neskorších predpisov (ďalej len „Autorský zákon“). Autorským dielom sa na účely tejto Servisnej zmluvy rozumejú najmä počítačové programy vrátane ich všetkých súčastí, databázy, súvisiaca dokumentácia, alebo akéhokoľvek iné autorské dielo vytvorené poskytovateľom spĺňajúce znaky autorského diela (ďalej len ako „dielo“).
  2. Poskytovateľ vyhlasuje, že vykonáva majetkové práva autora k dielu vytvorenému a dodanému na základe tejto Servisnej zmluvy (z titulu podľa § 90 a § 91 Autorského zákona) a žiadna tretia osoba nie je oprávnená vykonávať majetkové práva autora k dielu alebo s dielom v zmysle Autorského zákona. V prípade, ak tretia strana sa bude voči objednávateľovi domáhať porušenia svojich autorských práv je poskytovateľ povinný bezodkladne vysporiadať s takouto treťou stranou autorské práva, aby zodpovedali jeho vyhláseniam v tejto Servisnej zmluve a zároveň zodpovedá za všetku škodu, ktorá objednávateľovi tým vznikla.
  3. Objednávateľ k informačnému systému vykonáva majetkové práva autora. Účelom úpravy autorských práv je vylúčiť akúkoľvek závislosť objednávateľa od tretích strán pri akomkoľvek použití a nakladaní s informačným systémom alebo dielom v autorskoprávnom rozsahu. Poskytovateľ postupuje na Objednávateľa právo výkonu majetkových práv autora ku každému dielu vrátane všetkých jeho súčastí, ktoré bolo vytvorené a dodané poskytovateľom pre objednávateľa na základe tejto Servisnej zmluvy. Zároveň poskytovateľ nie je oprávnený využívať diela pre vlastné produkty a služby, ak sa zmluvné strany písomne nedohodnú inak. V prípade, ak dielo bolo vytvorené v rámci spoločného diela ( § 92 Autorského zákona) je výlučným alebo jediným nositeľom majetkových práv autora objednávateľ.
  4. Zmluvné strany sa dohodli, že pokiaľ poskytovateľ vytvorí v rámci plnenia tejto Servisnej zmluvy dielo, poskytovateľ na akékoľvek takéto dielo udeľuje objednávateľovi výhradnú, počas celej doby trvania majetkových práv, územne, vecne neobmedzenú a v cene za dielo splatnú licenciu. Licencia zahŕňa všetky spôsoby použitia diela podľa § 19 ods. 4 Autorského zákona. Pre vylúčenie pochybností licencia zahŕňa právo dielo spracovať (dokončenie diela, zmenu diela, začlenenia do iných diel alebo iný zásah do diela), vrátane v rovnakom rozsahu výkonu autorských práv k strojovým a zdrojovým kódom najmä právo ich kopírovania, prekladania, prispôsobovania, modifikovania, upravovania a začleňovania do iných diel, a to prostredníctvom objednávateľa alebo tretej osoby. Poskytovateľ nie je oprávnený využívať dielo alebo ktorúkoľvek jeho časť diela pre vlastné produkty a služby, ak sa zmluvné strany písomne nedohodnú inak. Objednávateľ je oprávnený udeliť sublicenciu tretím osobám. Licencia je účinná dňom odovzdania diela.
  5. Poskytovateľ najneskôr v prvý deň plynutia posledných siedmich kalendárnych mesiacov trvania Servisnej zmluvy poskytne objednávateľovi všetky a úplné komentované zdrojové kódy k informačnému systému vytvorené alebo zmenené na základe Servisnej zmluvy. Uvedeným nie je dotknuté právo objednávateľa kedykoľvek požiadať o vydanie všetkých zdrojových kódov alebo ktoréhokoľvek z nich. V prípade predčasného ukončenia Servisnej zmluvy táto povinnosť vzniká dňom požiadania objednávateľa o ich vydanie.
  6. Vlastníkom veci, prostredníctvom ktorej je dielo vytvorené, sa stáva objednávateľ odovzdaním diela.

# Článok X

# Audit, poistenie

* 1. Poskytovateľ sa zaväzuje bezodplatne umožniť objednávateľovi vykonať audit bezpečnosti, technického riešenia, kapacít a dodržiavanie poskytovania Servisných služieb v súlade so zmluvnými požiadavkami Objednávateľa, prípadne poskytnúť Objednávateľovi výstupy z takýchto auditov, vykonaných nezávislým audítorom. Poskytovateľ sa zaväzuje poskytnúť objednávateľovi alebo ním poverenému vykonávateľovi auditu potrebnú súčinnosť, vrátane všetkých informácií, ktoré si audit bude vyžadovať, najmä dokumentácie preukazujúce skutočné technické a prevádzkové vlastnosti riešenia, dokumentácie prevádzkových postupov a organizačného zabezpečenia prevádzky, nevyhnutného fyzického prístupu do priestorov, kde je zabezpečená podpora alebo prevádzka riešenia, záznamov z prevádzky (listinná alebo elektronická podoba). Poskytovateľ sa zaväzuje viesť relevantné záznamy o prevádzke a výpadkoch systému. Poskytovateľ sa zaväzuje zabezpečiť realizáciu odporúčaní (zabezpečiť nápravu zistení) auditu v rozsahu a stanovenej lehote odsúhlasenej objednávateľom a poskytovateľom.
  2. Poskytovateľ sa zaväzuje mať najneskôr do 10 pracovných dní odo dňa nadobudnutia účinnosti tejto Servisnej zmluvy uzatvorené poistenie všeobecnej zodpovednosti za škodu s minimálnou poistnou sumou vo výške 500.000,- eur. Poistením musia byť kryté nároky všeobecnej zodpovednosti za škodu na veciach a na zdraví, vrátane ušlého zisku, spôsobené pri výkone činností poskytovateľa na základe tejto Servisnej zmluvy spôsobenej objednávateľovi alebo tretím osobám. Poskytovateľ je povinný kedykoľvek na písomnú výzvu objednávateľa preukázať v lehote 3 pracovných dní od doručenia písomnej výzvy objednávateľa splnenie povinnosti podľa tohto bodu Servisnej zmluvy. Poistnú zmluvu v zmysle tohto bodu Servisnej zmluvy je poskytovateľ povinný udržať v trvaní (platnosti) až do dňa skončenia záručnej doby predmetu plnenia tejto Servisnej zmluvy. Porušenie ktorejkoľvek povinnosti poskytovateľa podľa tohto bodu Servisnej zmluvy sa považuje za podstatné porušenie tejto Servisnej zmluvy.

# 

# Článok XI

# Ochrana osobných údajov

V prípade, ak bude objednávateľ poskytovať alebo sprístupňovať poskytovateľovi v súvislosti s plnením podľa tejto zmluvy informácie obsahujúce osobné údaje chránené v zmysle nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní ich osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, je poskytovateľ povinný s objednávateľom **uzatvoriť zmluvu** v zmysle § 28 zákona č. 18/2018 Z. z. o ochrane osobných údajov a o zmene a doplnení niektorých zákonov.

# Článok XII

# Záverečné ustanovenia

* 1. Vzájomné práva a povinnosti zmluvných strán sú tiež upravené vo všeobecných podmienkach uvedených v Prílohe č. 1 a špecifikácii servisných služieb a ich štandardov v Prílohe č.2 tejto Servisnej zmluvy.
  2. Objednávateľ je oprávnený vypovedať poskytovanie Servisných služieb pre IS, a to aj bez uvedenia dôvodu s trojmesačnou výpovednou lehotou, pričom výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď riadne doručená druhej zmluvnej strane. V tomto prípade je poskytovateľ povinný objednávateľovi po dobu plynutia výpovednej lehoty od doručenia písomnej výpovede plniť záväzky plynúce zo Servisnej zmluvy
  3. Táto Servisná zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
  4. Pojmy, výrazy, skratky uvedené v Servisnej zmluve a v jej prílohách, pokiaľ z obsahu Servisnej zmluvy nevyplýva niečo iné, majú význam definovaný v Prílohe č. 5 - Slovník pojmov, ktorá tvorí neoddeliteľnú súčasť Servisnej zmluvy.
  5. V prípade zmeny ktoréhokoľvek z údajov uvedených v záhlaví tejto Servisnej zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
  6. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto Servisnej zmluvy, resp. na inú adresu písomne oznámenú druhej zmluvnej strane.
  7. Servisná zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto Servisnej zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
  8. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto Servisnou zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto Servisnej zmluvy.
  9. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto Servisnej zmluvy, oznámiť písomne druhej zmluvnej strane najneskôr 30 dní pred predpokladanou zmenou.
  10. V prípade sporného výkladu ustanovení tejto Servisnej zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Servisnej zmluvy budú riešené vecne a miestne príslušnými súdmi Slovenskej republiky.
  11. V prípade rozporu medzi ustanoveniami tejto Servisnej zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto Servisnej zmluvy. V prípade rozporu medzi ustanoveniami tejto Servisnej zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia tejto Servisnej zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
  12. V prípade rozporu medzi ustanoveniami tejto Servisnej zmluvy a ustanoveniami uvedenými vo všeobecných podmienkach majú odchylné ustanovenia tejto Servisnej zmluvy prednosť.
  13. Servisná zmluva bude záväzná pre všetkých právnych nástupcov poskytovateľa, kým nebude ukončená v súlade s ustanoveniami uvedenými v tejto Servisnej zmluve.
  14. V prípade, ak sa niektoré ustanovenie tejto Servisnej zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto Servisnej zmluvy. Príslušné ustanovenie Servisnej zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
  15. Objednávateľ pri spracúvaní osobných údajov, poskytnutých poskytovateľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  16. Táto Servisná zmluva je vyhotovená a uzavretá v (4) štyroch rovnopisoch, pričom objednávateľ dostane (3) tri rovnopisy a poskytovateľ dostane (1) jeden rovnopis. Všetky rovnopisy sú považované za rovnocenné.
  17. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto Servisnej zmluvy (vrátane jej prípadných dodatkov) a faktúr poskytovateľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
  18. Táto Servisná zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto Servisnú zmluvu v ten istý deň, tak rozhodujúci je deň neskoršieho podpisu. Táto Servisná zmluva nadobúda účinnosť dňom nasledujúcim po dni jeho zverejnenia na webovom sídle (internetovej stránke) objednávateľa v súlade s ustanoveniami § 47a ods. 2 Občianskeho zákonníka v spojení s § 1 ods. 2 Obchodného zákonníka a § 5a ods. 1, 6 a 9 zákona o slobodnom prístupe k informáciám.
  19. Neoddeliteľnou súčasťou tejto zmluvy sú prílohy:

Príloha č. 1: Všeobecné podmienky k Servisnej zmluve

Príloha č. 2: Špecifikácia Servisných služieb a ich štandardy

Príloha č. 3: Formuláre pre Objednávkové služby

Príloha č. 4: Špecifikácia ceny Servisných služieb

Príloha č. 5: Slovník pojmov

Príloha č. 6: Zoznam subdodávateľov

* 1. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.

Za objednávateľa: Za poskytovateľa:

V Bratislave, dňa ......................... V <vyplní uchádzač >, dňa .........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní verejný obstarávateľ> <vyplní uchádzač>